
ЕЎРАЗІЙСКАЯ ЭКАНАМІЧНАЯ КАМІСІЯ
КАЛЕГІЯ


РАШЭННЕ

	«20» чэрвеня 2023 г.
	№ 84
	г. Масква




Аб зацвярджэнні Парадку арганізацыі каліброўкі 
сродкаў вымярэнняў

У адпаведнасці з падпунктам 3 пункта 9 Пратакола аб правядзенні ўзгодненай палітыкі ў сферы забеспячэння адзінства вымярэнняў (дадатак № 10 да Дагавора аб Еўразійскім эканамічным саюзе ад 29 мая 2014 года) і пунктам 16 дадатку № 2 да Рэгламенту работы Еўразійскай эканамічнай камісіі, зацверджанага Рашэннем Вышэйшага Еўразійскага эканамічнага савета ад 23 снежня 2014 г. № 98, Калегія Еўразійскай эканамічнай камісіі вырашыла:
1. Зацвердзіць прыкладзены Парадак арганізацыі каліброўкі сродкаў вымярэнняў.
2. Гэта Рашэнне ўступае ў сілу па сканчэнні 6 месяцаў з даты яго афіцыйнага апублікавання, але не раней за дату ўступлення ў сілу рашэння Савета Еўразійскай камісіі аб унясенні змяненняў у Рашэнне Савета Еўразійскай камісіі ад 18 кастрычніка 2016 г. № 145, якія датычацца пытання ўзаемнага прызнання вынікаў каліброўкі сродкаў вымярэнняў.


	Старшыня Калегіі
Еўразійскай эканамічнай камісіі
	
М. Мясніковіч

	ЗАЦВЕРДЖАНЫ
Рашэннем Калегіі
Еўразійскай эканамічнай камісіі
ад 20 чэрвеня 2023 г. № 84




ПАРАДАК 
арганізацыі каліброўкі сродкаў вымярэнняў 

1. Гэты Парадак устанаўлівае правілы арганізацыі каліброўкі сродкаў вымярэнняў (далей – каліброўка) у дзяржавах – членах Еўразійскага эканамічнага саюза (далей адпаведна – дзяржавы-члены, Саюз) у сферах дзейнасці, прадугледжаных заканадаўствам дзяржаў-членаў, з мэтай забеспячэння:
а) умоў супастаўнасці вынікаў вымярэнняў і вынікаў ацэнкі адпаведнасці прадукцыі патрабаванням тэхнічных рэгламентаў Саюза і вымярэнняў колькасных паказчыкаў прадукцыі; 
б) метралагічнай прасочвальнасці атрыманых вынікаў вымярэнняў у дачыненні да Міжнароднай сістэмы адзінак (СІ), нацыянальных (першасных) эталонаў адзінак велічынь дзяржаў-членаў і (або) міжнародных эталонаў адзінак велічынь;
в) умоў для ўзаемнага прызнання ў дзяржавах-членах вынікаў каліброўкі сродкаў вымярэнняў, зробленых на тэрыторыях дзяржаў-членаў.
2. Для мэт гэтага Парадку выкарыстоўваюцца паняцці, якія азначаюць наступнае:
[bookmark: 24]«знак каліброўкі» – умоўны знак, які сведчыць вынікі каліброўкі, адпавядае па форме і змесце патрабаванням, устаноўленым у дзяржаве-члене;
«міжкалібровачны інтэрвал» – прамежак часу або напрацоўка паміж дзвюма паслядоўнымі каліброўкамі;
«методыка каліброўкі» – дакумент, які апісвае працэдуру правядзення каліброўкі;
«метралагічныя патрабаванні» – колькасныя і (або) якасныя патрабаванні (слоўныя і (або) лічбавыя паказчыкі, нарматывы, правілы, класіфікацыі, слоўныя і графічныя апісанні) да характарыстык нацыянальных (першасных) эталонаў адзінак велічынь дзяржаў-членаў, міжнародных эталонаў адзінак велічынь, стандартных узораў, сродкаў вымярэнняў, якія ўплываюць на вынік вымярэнняў, і да ўмоў, пры якіх гэтыя характарыстыкі павінны быць забяспечаны.
Іншыя паняцці, якія выкарыстоўваюцца ў гэтым Парадку, прымяняюцца ў значэннях, вызначаных Пратаколам аб правядзенні ўзгодненай палітыкі ў сферы забеспячэння адзінства вымярэнняў (дадатак № 10 да Дагавора аб Еўразійскім эканамічным саюзе ад 29 мая 2014 года).
3. Каліброўка праводзіцца ў адпаведнасці з гэтым Парадкам у выпадках, вызначаных заканадаўствам дзяржавы-члена, наступнымі выканаўцамі:
а) нацыянальнымі метралагічнымі інстытутамі, якія з’яўляюцца ўдзельнікамі Пагаднення аб узаемным прызнанні нацыянальных эталонаў і сертыфікатаў каліброўкі і вымярэнняў, што выдаюцца нацыянальнымі метралагічнымі інстытутамі, звесткі аб калібровачных і вымяральных магчымасцях якіх апублікаваны ў адпаведных раздзелах базы даных ключавых параўнанняў Міжнароднага бюро мер і вагі; 
б) юрыдычнымі асобамі, а таксама фізічнымі асобамі, зарэгістраванымі ў якасці індывідуальных прадпрымальнікаў (далей – індывідуальныя прадпрымальнікі), якія акрэдытаваны на права правядзення калібровачных работ у адпаведнасці з палажэннямі міждзяржаўнага стандарту, ідэнтычнага міжнароднаму стандарту ISO/IEC 17025 «Агульныя патрабаванні да кампетэнцыі выпрабавальных і калібровачных лабараторый» (далей – міждзяржаўны стандарт), органамі па акрэдытацыі сваёй дзяржавы (або іншай дзяржавы, калі гэта прадугледжана заканадаўствам дзяржавы-члена), якія з’яўляюцца членамі Міжнароднай арганізацыі па акрэдытацыі лабараторый (ILAC) і (або) рэгіянальнай арганізацыі па акрэдытацыі і ўдзельнікамі Пагаднення аб узаемным прызнанні акрэдытацыі MRA (Mutual Recognition Agreement) і (або) іншага рэгіянальнага пагаднення;
в) юрыдычнымі асобамі, а таксама індывідуальнымі прадпрымальнікамі, не акрэдытаванымі на права правядзення работ, якія пацвярджаюць пры гэтым сваю кампетэнтнасць у адпаведнасці з палажэннямі міждзяржаўнага стандарту ў парадку, устаноўленым заканадаўствам у сферы забеспячэння адзінства вымярэнняў дзяржавы-члена. Указаныя юрыдычныя асобы і індывідуальныя прадпрымальнікі могуць прымяняць гэты Парадак добраахвотна.
4. Для мэт гэтага Парадку выканаўцы:
прымяняюць эталоны адзінак велічынь, для якіх забяспечваецца метралагічная прасочвальнасць атрыманых з іх дапамогай вынікаў вымярэнняў у дачыненні да Міжнароднай сістэмы адзінак (СІ), нацыянальных (першасных) эталонаў велічынь дзяржаў-членаў і (або) міжнародных эталонаў адзінак велічынь;
падтрымліваюць метралагічную прасочвальнасць да асноў для параўнання ў адпаведнасці з міждзяржаўным стандартам у выпадку, калі ўстанаўленне метралагічнай прасочвальнасці ў дачыненні да Міжнароднай сістэмы адзінак (СІ) з тэхнічнага пункту погляду для выканаўцаў не ўяўляецца магчымым.
5. Каліброўка праводзіцца ў наступных выпадках:
а) пры выпуску з вытворчасці сродку вымярэнняў;
б) пры ўводзе ў эксплуатацыю сродку вымярэнняў (калі пры выпуску з вытворчасці сродку вымярэнняў каліброўка не праводзілася);
в) пасля рамонту сродку вымярэнняў;
г) пры эксплуатацыі сродку вымярэнняў;
д) пры ўвозе сродку вымярэнняў на мытную тэрыторыю Саюза.
6. Сродкі вымярэнняў, што знаходзяцца ў эксплуатацыі, калібруюцца з перыядычнасцю, якая ўстанаўліваецца ў адпаведнасці з заканадаўствам дзяржавы-члена.
Міжкалібровачны інтэрвал правядзення калібровак устанаўліваецца ўладальнікам або карыстальнікам сродкаў вымярэнняў (далей – заказчык), якія прымяняюць яго ў адпаведнасці з заканадаўствам дзяржавы-члена, таксама з улікам выканання метралагічных патрабаванняў.
7. Каліброўка праводзіцца на падставе заяўкі заказчыка.
8. Для правядзення каліброўкі заказчык прадстаўляе выканаўцу сродак вымярэнняў і камплект дакументаў у неабходным аб’ёме, які ўтрымлівае ў тым ліку заяўку, складзеную па форме, што выкарыстоўваецца ў дзяржаве-члене, і методыку каліброўкі (пры наяўнасці).
Пры неабходнасці атрымання па выніках правядзення каліброўкі ў адной дзяржаве-члене для прадстаўлення ў іншых дзяржавах-членах заключэння аб адпаведнасці (неадпаведнасці) сродку вымярэння метралагічным патрабаванням, выкладзеным у спецыфікацыі, стандарце, апісанні тыпу сродку вымярэнняў (пры наяўнасці), у заяўку ўключаюцца звесткі аб тым, адпаведнасць якім метралагічным патрабаванням неабходна ўстанавіць.
9. Каліброўка праводзіцца ў адпаведнасці з методыкамі каліброўкі: 
выкладзенымі ў рэкамендацыях Міжнароднай арганізацыі заканадаўчай метралогіі, а таксама ў міжнародных, міждзяржаўных і нацыянальных (дзяржаўных) стандартах;
распрацаванымі юрыдычнымі асобамі або індывідуальнымі прадпрымальнікамі, якія праводзяць каліброўку ў адпаведнасці з палажэннямі міждзяржаўнага стандарту.
10. Вынікі каліброўкі сведчацца пасведчаннем (сертыфікатам) каліброўкі, аформленым у адпаведнасці з палажэннямі міждзяржаўнага стандарту, і (або) знакам каліброўкі, які наносіцца на сродак вымярэнняў і (або) ставіцца ў пашпарт сродку вымярэнняў у прадугледжанае для гэтага месца (па ўказанні заказчыка).
11. У выпадку калі ў заяўцы заказчыка ўказана неабходнасць атрымання заключэння, прадугледжанага пунктам 8 гэтага Парадку, і ўключэння адпаведных звестак у пасведчанне (сертыфікат) каліброўкі, у такі дакумент уносіцца запіс аб адпаведнасці (неадпаведнасці) сродку вымярэнняў метралагічным патрабаванням.
12. Пратакол каліброўкі і копіі пасведчання (сертыфіката) каліброўкі захоўваюцца выканаўцам на працягу міжкалібровачнага інтэрвалу, калі іншае не прадугледжана заканадаўствам дзяржавы-члена.
13. Копія пратакола каліброўкі прадастаўляецца выканаўцам заказчыку па запыце ў парадку, прадугледжаным выканаўцам.
14. У выпадку страты або пашкоджання пасведчання (сертыфіката) каліброўкі выканаўцам па запыце выдаецца дублікат. Пры гэтым у правым верхнім вугле дубліката ажыццяўляецца запіс: «Дублікат выдадзены               20   г.» з указаннем нумара і даты выдачы арыгінала пасведчання (сертыфіката) каліброўкі.
15. У выпадку выяўлення ў пасведчанні (сертыфікаце) каліброўкі памылак (памылак друку) дапускаецца яго замена новым пасведчаннем (сертыфікатам) каліброўкі, у якім фактычная дата правядзення каліброўкі не падлягае замене, дадаткова ўказваюцца дата выдачы новага пасведчання (сертыфіката), прычына яго выдачы і звесткі аб раней выдадзеным пасведчанні (сертыфікаце) (нумар пасведчання (сертыфіката) і дата яго выдачы).

